Tessers aqerru-is ɣef yidmaren-is, ula d netta yesԑedda-d iḍudan-is deg ccewwub-is, yebda i kemmez-as amzun akken yebɣa ad yessenɣes fell-as iɣeblan-is, ad as-isettu akk ayen iԑeddan ɣef qerru-s, ufan-d iman-nsen di sin weḥd-nsen, siwa nutni akked tayri i ten-yezdin ddeqs-aya mebla akukru d tugdi,and ur yelli win ara ten-i-ḥasben, anda ur yelli uɣemɣum d leqyud n tmetti. ula d nettat tḥewwa-t, tḥus am wakken tettali-tt-id lḥamu, teɣleq allen-is teɣedeṛ-itt tnafa teṭṭes.